Роландтың башҡа һындары кеүек үк, һәйкәл урта быуаттар ҡалаһының азатлығы һәм бойондороҡһоҙлоғо символы булараҡ ҡуйыла. Башта ағастан эшләнгән була, күрәһең, буятылғандыр. Сәнғәт белгестәре статуяның төп нөсхәһен XIII быуат уртаһы (1245 йылдар тирәһе) тип билдәләй. 1709 йылда ағас статуя яңы статуя эшләү өсөн форма булып хеҙмәт итә. Яңыһы 1854 йылда ҡомташтан эшләнә. Уға итектәр, бирсәткәләр һәм фонтан формаһында пьедестал өҫтәлә.